《小重山》
宋代·陈成之

恨入眉尖熨不开。日高犹未肯，傍妆台。玉郎嘶骑不归来。梁间燕，犹自及时回。

粉泪污香腮。纤腰成瘦损，有人猜。一春那识下香阶。春又去，花落满苍苔。

作者简介：高宗绍兴六年（一一三六）为入内东头供奉。九年，奉命抚谕陕西。二十四年，以睿思殿祗候致仕。事见《建炎以来系年要录》卷九九、一二六、一六七。